Κανονισμός (ΕΚ) αριθ. 1310/2002 του Συμβουλίου

της 19ης Ιουλίου 2002

για την τροποποίηση του κανονισμού (ΕΚ) αριθ. 963/2002 σχετικά με τον καθορισμό μεταβατικών διατάξεων όσον αφορά μέτρα αντιντάμπινγκ και μέτρα κατά των επιδοτήσεων που έχουν εγκριθεί δυνάμει των αποφάσεων της Επιτροπής αριθ. 2277/96/EΚΑΧ και αριθ. 1889/98/EΚΑΧ, της Επιτροπής, καθώς και τις εκκρεμούσες έρευνες, καταγγελίες και αιτήσεις αντιντάμπινγκ και κατά των επιδοτήσεων σύμφωνα με τις εν λόγω αποφάσεις

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,

την πρόταση της Επιτροπής,

Εκτιμώντας τα ακόλουθα:

(1) Η συνθήκη για την ίδρυση της Ευρωπαϊκής Κοινότητας Άνθρακα και Χάλυβα ("συνθήκη ΕΚΑΧ") λήγει στις 23 Ιουλίου 2002.

(2) Από τις 24 Ιουλίου 2002, τα προϊόντα που καλύπτονται επί του παρόντος από τη συνθήκη ΕΚΑΧ θα υπόκεινται στη συνθήκη για την ίδρυση της Ευρωπαϊκής Κοινότητας.

(3) Ο κανονισμός (ΕΚ) αριθ. 963/2002(1) καθορίζει μεταβατικές διατάξεις όσον αφορά τα μέτρα αντιντάμπινγκ και τα μέτρα κατά των επιδοτήσεων που έχουν εγκριθεί δυνάμει της απόφασης αριθ. 2277/96/EΚΑΧ της Επιτροπής, της 28ης Νοεμβρίου 1996, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας Άνθρακα και Χάλυβα(2) και της απόφασης αριθ. 1889/98/EΚΑΧ της Επιτροπής, της 3ης Σεπτεμβρίου 1998, για την άμυνα κατά των εισαγωγών που αποτελούν αντικείμενο επιδοτήσων εκ μέρους χωρών μη μελών της Ευρωπαϊκής Κοινότητας Άνθρακα και Χάλυβα(3). Στα παραρτήματα του προαναφερθέντος κανονισμού περιέχονται όλα τα μέτρα αντιντάμπινγκ και κατά των επιδοτήσεων που ίσχυαν στις 16 Απριλίου 2002, τουτέστιν, την ημερομηνία έγκρισης της πρότασης από την Επιτροπή.

(4) Εν τω μεταξύ, εγκρίθηκαν τροποποιήσεις όσον αφορά ορισμένα από τα μέτρα αυτά. Κατά συνέπεια, τα προαναφερθέντα παραρτήματα πρέπει να ενημερωθούν. Κρίνεται επομένως σκόπιμο να προβλεφθεί η τροποποίηση του κανονισμού ώστε να ενημερωθούν τα παραρτήματα του κανονισμού (ΕΚ) αριθ. 963/2002,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 963/2002 τροποποιείται ως εξής:

1. Ο πίνακας του παραρτήματος Ι τροποποιείται ως εξής:

α) έναντι των "Πλατέων προϊόντων έλασης από σίδερο ή από μη κραμματοποιημένο χάλυβα (ρόλοι θερμής έλασης)":

i) η καταχώρηση στη δεύτερη στήλη "Απόφαση αριθ." αντικαθίσταται ως εξής: "Απόφαση αριθ. 283/2000/ΕΚΑΧ της Επιτροπής της 4ης Φεβρουαρίου 2000 (ΕΕ L 31 της 5.2.2000 σ. 15) (όπως διορθώθηκε από την απόφαση αριθ. 2009/2000/ΕΚΑΧ της 22ας Σεπτεμβρίου 2000) (ΕΕ L 240 της 23.9.2000 σ. 12), όπως τροποποιήθηκε τελευταία από την απόφαση αριθ. 841/2002/ΕΚΑΧ της 21ης Μαΐου 2002 (ΕΕ L 134 της 22.5.2002 σ. 11) και απόφαση αριθ. 1043/2002/ΕΚΑΧ της 14ης Ιουνίου 2002 (ΕΕ L 157 της 15.6.2002, σ. 45)"·

ii) στην πέμπτη στήλη, η καταχώρηση για την Ινδία αντικαθίσταται ως εξής: "Tata Iron & Steel Company Ltd (A078)

Essar Steel Ltd (A083/A076)

Steel Authority of India Ltd (A084/A077)

Jindal Vijayanagar Steel Ltd (A270)

Ispat Industries Ltd (A204)

Όλες οι άλλες εταιρείες (Α999)"·

iii) στην έκτη στήλη, η καταχώρηση για την Ινδία αντικαθίσταται ως εξής: "0

Ανάληψη υποχρέωσης 1,5 %

Ανάληψη υποχρέωσης/11,5 %

Ανάληψη υποχρέωσης/18,1 %

Ανάληψη υποχρέωσης/14 %,

10,7 %"·

β) έναντι των "Πλατέων προϊόντων θερμής έλασης" μη κεκραμένων χαλύβων (λαμαρίνες, quarto):

i) η καταχώρηση στη δεύτερη στήλη "Απόφαση αριθ." αντικαθίσταται ως εξής: "Απόφαση αριθ. 1758/2000/ΕΚΑΧ της Επιτροπής της 9ης Αυγούστου 2000 (ΕΕ L 202 της 10.8.2000, σ. 21), όπως τροποποιήθηκε τελευταία από την απόφαση αριθ. 979/2002/ΕΚΑΧ της 3ης Ιουνίου 2002 (ΕΕ L 150 της 8.6. 2002, σ. 36)"·

ii) στην πέμπτη στήλη, η καταχώρηση για τη Ρουμανία αντικαθίσταται ως εξής: "Sidex SA (069)

Όλες οι άλλες εταιρείες (Α999)"·

iii) στην έκτη στήλη, η καταχώρηση για την Ρουμανία αντικαθίσταται ως εξής: "5,7 %

11,5 %".

2. Ο πίνακας του παραρτήματος ΙΙ τροποποιείται ως εξής:

α) η καταχώρηση στη δεύτερη στήλη "Απόφαση αριθ." αντικαθίσταται ως εξής: "Απόφαση αριθ. 284/2000/ΕΚΑΧ της Επιτροπής της 4ης Φεβρουαρίου 2000 (ΕΕ L 31 της 5.2.2000, σ. 44), όπως διορθώθηκε από την απόφαση αριθ. 2071/2000/ΕΚΑΧ της 29ης Σεπτεμβρίου 2000 (ΕΕ L 246 της 30.9.2000 σ. 32), όπως τροποποιήθηκε τελευταία από την απόφαση αριθ. 842/2002/ΕΚΑΧ της Επιτροπής της 21ης Μαΐου 2002 (ΕΕ L 134 της 22.5.2002, σ. 18) και απόφαση αριθ. 1043/2002/ΕΚΑΧ της Επιτροπής της 14ης Ιουνίου 2002 (ΕΕ L 157 της 15.6.2002, σ. 45)".

β) στην πέμπτη στήλη, η καταχώρηση για την Ινδία αντικαθίσταται ως εξής: "Essar Steel Ltd (A083/A076)

The Steel Authority of India Ltd (A084/A077)

Tata Iron & Steel Company Ltd (A075/A078)

Ispat Industries Ltd (A204)

Jindal Vijayanagar Steel Ltd (A270)

Όλες οι άλλες εταιρείες (Α999)".

γ) στην έκτη στήλη, η καταχώρηση για την Ινδία αντικαθίσταται ως εξής: "Ανάληψη υποχρέωσης/4,9 %

Ανάληψη υποχρέωσης/12,3 %

Ανάληψη υποχρέωσης/6,2 %

Ανάληψη υποχρέωσης/9,8 %

Ανάληψη υποχρέωσης/5,7 %

13,1 %".

Άρθρο 2

Ο παρών κανονισμός αρχίζει να ισχύει στις 24 Ιουλίου 2002.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Ιουλίου 2002.

Για το Συμβούλιο

Ο Πρόεδρος

T. Pedersen

(1) ΕΕ L 149 της 7.6.2002, σ. 3.

(2) EE L 308 της 11.1996, σ. 11· απόφαση όπως τροποποιήθηκε τελευταία από την απόφαση αριθ. 435/2001/ΕΚΑΧ (ΕΕ L 63 της 3.3.2001, σ. 14).

(3) ΕΕ L 245 της 4.9.1998, σ. 3.